cyanic-selkie/wikianc huggingface dataset:
พรรคคอมมิวนิสต์แห่งสหรัฐอเมริกา
พรรคคอมมิวนิสต์แห่งสหรัฐอเมริกามีประวัติศาสตร์อันยาวนานและซับซ้อนซึ่งเชื่อมโยงกันอย่างใกล้ชิดกับขบวนการแรงงานอเมริกันและประวัติศาสตร์ของพรรคคอมมิวนิสต์ทั่วโลก พรรคมีอิทธิพลในการเมืองอเมริกันในช่วงครึ่งแรกของคริสต์ศตวรรษที่ 20 และมีบทบาทสำคัญในขบวนการแรงงานจากยุคคริสต์ทศวรรษ 1920 ผ่านยุคคริสต์ทศวรรษ 1940 กลายเป็นที่รู้จักสำหรับการต่อต้านแนวคิตแบ่งแยกเชื้อชาติและการเหยียดผิว สมาชิกของพรรคเพิ่มขึ้นในช่วงภาวะเศรษฐกิจตกต่ำครั้งใหญ่ แต่สมาชิกของพรรคคอมมิวนิสต์สหรัฐอเมริกาก็ลดลงเนื่องจากเหตุการณ์เช่น Red Scare และอิทธิพลของลัทธิมักคาร์ที ขณะที่การสนับสนุนสหภาพโซเวียตทำให้พรรคคอมมิวนิสต์ห่างเหินสหรัฐในช่วงคริสต์ทศวรรษที่ 1960
สาธารณรัฐมาลูกูใต้
การสลายกองทัพอาณานิคม
ระหว่างการปฏิวัติอินโดนีเซีย ดัตช์ได้สลายกองทัพอาณานิคม ทหารชาวพื้นเมืองมีตัวเลือกระหว่างหยุดการเคลื่อนไหวหรือเข้าร่วมกับกองทัพอินโดนีเซีย แต่เนื่องจากผู้นำสาธารณรัฐที่เป็นมุสลิมชาวชวาไม่ไว้วางใจ จึงเป็นตัวเลือกที่ยากสำหรับชาวอัมบนที่นับถือคริสต์โปรแตสแตนท์และมีส่วนน้อยที่เลือกเข้าร่วมกับกองทัพอินโดนีเซีย การสลายตัวเป็นกระบวนการที่ซับซ้อน และใน พ.ศ. 2494 สองปีหลังการถ่ายโอนอธิปไตย ทหารทั้งหมดไม่ได้สลายตัว ดัตช์ที่ได้รับแรงกดดันจากนานาชาติให้สลายกองทัพอาณานิคมและทำให้ทหารเหล่านี้เป็นส่วนหนึ่งของกองทัพปกติของดัตช์ชั่วคราว ในขณะที่มีความพยายามจากชวาให้ยุบกลุ่มนี้ไป สถานการณ์ทางการเมืองในสาธารณรัฐใหม่ในอินโดนีเซียไม่มั่นคง ความขัดแย้งที่เกิดขึ้นมีทหารชาวอัมบนมีส่วนร่วมด้วย ใน พ.ศ. 2494 มีการประกาศจัดตั้งสาธารณรัฐโมลุกกะใต้ที่อัมบน และได้รับการสนับสนุนจากทหารชาวอัมบนที่มาจากกองทัพอาณานิคม ทหารชาวโมลุกกะที่อยู่นอกโมลุกกะใต้แสดงความต้องการเข้าร่วมกับอัมบน แต่อินโดนีเซียปฏิเสธไม่ให้ดัตช์ขนส่งทหารเหล่านั้นไปยังอัมบน หลังจากเกิดการต่อสู้อย่างรุนแรงที่อัมบน ทหารที่พ่ายแพ้หนีไปเซรัม การต่อต้านอินโดนีเซียยังคงอยู่ และถูกปิดกั้นโดยอินโดนีเซีย
การเคลื่อนย้ายทหารชาวโมลุกกะไปยังเนเธอร์แลนด์
ในที่สุด รัฐบาลดัตช์ตัดสินใจเคลื่อนย้ายทหารที่เหลืออยู่และครอบครัวไปยังเนเธอร์แลนด์ พวกเขาอยู่ในบ้านชั่วคราวในค่ายจนกว่าจะสามารถกลับสู่หมู่เกาะโมลุกกะได้ ในกรณีนี้ มีราว 12,500 มาตั้งถิ่นฐานในเนเธอร์แลนด์ และเกิดการต่อต้านแผนการของรัฐบาลเนเธอร์แลนด์ขึ้น ปฏิกิริยาของรัฐบาลดัตช์ต่อการตั้งถิ่นฐานของทหารโมลุกกะต่างจากผู้อพยพชาวอินโดนีเซีย กลุ่มหลังได้รับการยอมรับและหลอมรวมเป็นพลเมืองอย่างรวดเร็ว ส่วนทหารโมลุกกะถือเป็นผู้ยู่อาศัยแบบชั่วคราวและจะอพยพกลับอินโดนีเซีย บ้านชั่วคราวในค่ายส่วนใหญ่อยู่ในเขตชนบทใกล้กับเมืองเล็กๆ มีการจัดตั้งตัวแทนพิเศษเพื่อจัดการปัญหาเกี่ยวกับผู้อพยพชั่วคราว เรียกว่า Commissariaat Ambonezenzorg' (CAZ) ในการจัดการกับปัญหาประจำวันในค่าย CAZ ได้สร้างตัวแทนขึ้นในค่าย เพื่อควบคุมผู้อยู่อาศัยให้อยู่ในกฎ ทำให้ชาวโมลุกกะแยกตัวออกมาจากสังคมของชาวดัตช์ ผู้ที่อยู่ในค่ายจะเข้าเรียนในโรงเรียนสอนด้วยภาษาดัตช์ สถานการณ์ดำเนินต่อไปจนถึง พ.ศ. 2513 CAZ ได้สลายตัวไป รัฐมนตรีและตัวแทนอื่นๆเข้ามารับผิดชอบ รัฐบาลเนเธอร์แลนด์มองว่าชาวโมลุกกะไม่ใช่ผู้อยู่อาศัยแบบชั่วคราวแต่จะอยู่ต่อไปในอนาคตในเนเธอร์แลนด์ ใน พ.ศ. 2511 ชาวโมลุกกะมากกว่าร้อยละ 80 ยังไม่มีสัญชาต อดีตทหารในกองทัพอาณานิคมรู้สึกไม่สบายใจกับการที่กองทัพถูกยุบไป เพราะกองทัพอาณานิคมให้รายได้และการดำรงชีวิตทั้งหมดแก่พวกเขา พวกเขาจงรักภักดีต่อดัตช์แต่กังวลกับความไม่แน่นอน พวกเขาตั้งความหวังไว้กับเอกราชของสาธารณรัฐโมลุกกะใต้และหวังว่าดัตช์จะช่วยเหลือ ความรู้สึกนี้ยังคงต่อเนื่องแม้เมื่อมาอยู่ในค่ายโดดเดี่ยวในเนเธอร์แลนด์ แต่ในความเป็นจริงไม่สามารถทำได้
การก่อการร้ายของโมลุกกะใต้ในเนเธอร์แลนด์
สภาพการณ์นี้นำมาซึ่งความตึงเครียดและแตกแยกในขบวนการสาธารณรัฐโมลุกกะใต้ ผู้นำรุ่นเก่ามองว่าสิทธิของพวกเขาเปลี่ยนแปลงไป ในที่สุด เกิดวิกฤตในชุมชนชาวอัมบน และใช้ความรุนแรงต่อต้านสังคมดัตช์ เกิดการก่อการร้ายใน พ.ศ. 2513 ที่สถานทูตอินโดนีเซีย การโจมตีเกิดขึ้นอีกครั้งใน พ.ศ. 2518 และ พ.ศ. 2520 เป้าหมายของการโจมตีไม่ชัดเจน ห่างไกลจากการฟื้นฟูความเป็นหนึ่งเดียวกันของขบวนการสาธารณรัฐโมลุกกะใต้ การโจมตีรถไฟและโรงเรียนใน พ.ศ. 2520 ทำให้รัฐบาลดัตช์ตัดสินใจใช้กำลังทหารเข้าระงับเหตุ ความรุนแรงที่เกิดขึ้นทำให้ชาวโมลุกกะแปลกแยกจากสังคมดัตช์มากขึ้น
พรรคคอมมิวนิสต์แห่งสหรัฐอเมริกา
พรรคคอมมิวนิสต์แห่งสหรัฐอเมริกาต่อต้านแนวคิดกลัสนอสต์ และ เปเรสตรอยคา ในสหภาพโซเวียต และเป็นผลจากเงินทุนสนับสนุนจากพรรคคอมมิวนิสต์แห่งสหภาพโซเวียตที่สิ้นสุดลงในปี 1989 พรรคคอมมิวนิสต์สหรัฐอเมริกายังคงมุ่งมั่นที่จะสานอุดมการณ์มาร์กซิสต์-เลนินนิสต์
สาธารณรัฐมาลูกูใต้
ชาวโมลุกกะรุ่นที่ 2 และ 3 ในเนเธอร์แลนด์
เมื่อสิ้นสุดความรุนแรงจากการก่อการร้าย รัฐบาลดัตช์ได้ยกเลิกแนวคิดที่จะให้ชาวโมลุกกะเป็นผู้อยู่อาศัยชั่วคราว แต่ไม่สามารถสร้างช่องทางการสื่อสารผ่านการอภิปรายและการนำนโยบายไปปฏิบัติเพื่อเปิดทางสู่อนาคต ต้องพิจารณาเกี่ยวกับสถานะทางสังคมมาก การเข้าโรงเรียนต่ำ และการว่างงานสูง ความพยายามในการพัฒนาการสื่อสารระหว่างตัวแทนรัฐบาลและชาวโมลุกกะไม่ประสบความสำเร็จ เพราะมีการต่อต้านภายในชุมชนโมลุกกะ และไม่สามารถสนองตอบต่อความต้องการทางการเมืองของชาวโมลุกกะได้ ใน พ.ศ. 2519 มีการอภิปรายร่างกับตัวแทนชุมชนดัตช์ ใน พ.ศ. 2521 ได้เสนอสมุดปกขาวจากรัฐบาลสู่รัฐสภาโดยมีจุดประสงค์เพื่อเพิ่มการมีส่วนร่วมของชาวโมลุกกะในสังคมดัตช์ โดยเฉพาะในด้านการศึกษาและตลาดแรงงาน ในปัจจุบัน สถานะของชาวโมลุกกะถือเป็นพลเมืองของเนเธอร์แลนด์ ซึ่งต่างจากเมื่อ พ.ศ. 2513
สาธารณรัฐโมลุกกะใต้พลัดถิ่น
กองกำลังหลักของกองทัพโมลุกกะใต้ที่อัมบนพ่ายแพ้ต่ออินโดนีเซียเมื่อเดือนพฤศจิกายน พ.ศ. 2493 มีการต่อสู้แบบกองโจรอีกเล็กน้อยที่เจรัมจนถึง พ.ศ. 2505 การพ่ายแพ้ที่อัมบนทำให้รัฐบาลสาธารณรัฐหลบหนีออกไปจากเกาะและจัดตั้งรัฐบาลพลัดถิ่นในเนเธอร์แลนด์ ทหาร 12,000 และครอบครัวย้ายถิ่นไปเนเธอร์แลนด์ ในระหว่างที่เป็นรัฐบาลพลัดถิ่น สาธารณรัฐได้โจมตีเนเธอร์แลนด์ด้วยการก่อการร้าย เริ่มครั้งแรกใน พ.ศ. 2513 ที่สถานทูตอินโดนีเซีย มีตำรวจชาวดัตช์ถูกยิงเสียชีวิต มีการโจมตีขบวนรถไฟใน พ.ศ. 2518 และ 2520 การโจมตีครั้งสุดท้าย เกิดขึ้นใน พ.ศ. 2521
ประธานาธิบดี
ดร. คริส ซูโมกิล เป็นประธานาธิบดีเมื่อ พ.ศ. 2497 ซึ่งเป็นผู้นำกองโจรต่อสู้กับอินโดนีเซียที่เจรัม เขาถูกทหารอินโดนีเซียจับกุมเมื่อ 2 ธันวาคม พ.ศ. 2505 และถูกประหารชีวิตในสมัยที่ซูฮาร์โตเป็นประธานาธิบดีเมื่อ 12 เมษายน พ.ศ. 2509
รัฐบาลพลัดถิ่นยังคงอยู่โดย ประธานาธิบดีพลัดถิ่นคนแรกคือ โจฮัน มานูซามา (พ.ศ. 2509 – 2536) ฟรานส์ ตาตูฮานูเนวา ดำรงตำแหน่งประมุขรัฐต่อมา (พ.ศ. 2536 – 2553) โดยไม่มีการก่อความรุนแรงในเนเธอร์แลนด์และอินโดนีเซีย ประธานาธิบดีพลัดถิ่นกล่าวว่าคนรุ่นใหม่ควรมองไปที่การศึกษาและให้โอกาสพัฒนาในเนเธอร์แลนด์ถ้าพวกเขาต้องการ และให้สนับสนุนและพัฒนาโมลุกกะใต้ตามศักยภาพ ทูตอินโดนีเซียในเนเธอร์แลนด์ จูนุส เอฟเฟนดี ฮาบิบี กล่าวว่ายินดีต้อนรับชาวโมลุกกะกลับสู่บ้านเกิดหากพวกเขาหยุดเรียกร้องเอกราช
จอห์น วัตตีเลเต เป็นประธานาธิบดีตั้งแต่เดือนเมษายน พ.ศ. 2553 เขาเป็นคนแรกที่มาจากชาวโมลุกกะรุ่นที่ 2 ในเนเธอร์แลนด์และมีท่าทีอ่อนกว่า อย่างไรก็ตาม เมื่อประธานาธิบดีอินโดนีเซีย ยุดโดโยโน มีแผนจะเดินทางไปเยือนเนเธอร์แลนด์ ได้ขอให้เนเธอร์แลนด์จับกุมวัตตีเลเตทันทีที่ไปถึง เมื่อเนเธอร์แลนด์ปฏิเสธจึงงดการไปเยือน
ธง
ธงเป็นสีน้ำเงิน ขาว เขียว แดงในอัตราส่วน 1:1:1:6 ขนาดเป็น 2:3 ใช้ครั้งแรกเมื่อ 2 พฤษภาคม พ.ศ. 2493 สองวันต่อมา ได้อธิบายความหมายของธง สีน้ำเงินหมายถึงทะเลและความจงรักภักดี สีขาวหมายถึงความบริสุทธิ์ สันติภาพ และหาดทรายสีขาว สีเขียว หมายถึง ต้นไม้ สีแดงหมายถึงเลือดและบรรพบุรุษ
ตราแผ่นดิน
ประกอบด้วยนกพิราบสีขาวเรียกปมโบ (Pombo) ซึ่งหมายถึงสิ่งที่เป็นประโยชน์และลางดี ปอมโบอยู่ในท่ากำลังเริ่มบิน ปีกเปิดครึ่งหนึ่ง ปากคาบกิ่งสันติภาพ หน้าอกมีโล่ ในตราแผ่นดินมีคำว่า 'Mena - Moeria' ซึ่งมาจากภาษาโมลุกกะดั้งเดิมที่เป็นภาษากลุ่มเมลานีเซียน หมายถึงคนคัดท้ายและฝีพายในเรือยาวของโมลุกกะที่เรียกโกราโกรา คำนี้แปลตรงตัวว่าหน้า-หลัง แต่สามารถแปลได้ว่า ฉันไป เราตามมา หรือ หนึ่งเพื่อทั้งหมด ทั้งหมดเพื่อหนึ่ง
เพลงชาติ
เพลงชาติของโมลุกกะใต้คือ 'Maluku tanah airku' เป็นภาษามาเลย์ซึ่งแปลได้ว่ามาลูกู บ้านเกิดของเรา เขียนโดย คริส ซูโมกิลและโอ ซาฮาเลสซี
พัฒนาการทางการเมืองปัจจุบันในเนเธอร์แลนด์
ทูตอินโดนีเซียประจำเนเธอร์แลนด์ ยูนุส เอฟเฟนดี ฮาบีบี ได้แจ้งแก่สถานีวิทยุเนเธอร์แลนด์ว่าอินโดนีเซียขอให้รัฐบาลโมลุกกะใต้ยกเลิกการเป็นรัฐบาลพลัดถิ่นและยุติการเรียกร้องเอกราช โดยโมลุกกะจะได้ปกครองตนเอง แต่เป้าหมายของโมลุกกะยังคงต้องการเอกราช
พัฒนาการทางเมืองในอินโดนีเซียปัจจุบัน
ชาวโมลุกกะใต้ส่วนใหญ่เป็นชาวคริสต์ซึ่งต่างจากประชาชนส่วนใหญ่ของอินโดนีเซียที่เป็นมุสลิม สาธารณรัฐโมลุกกะใต้ยังได้รับการสนับสนุนจากชาวโมลุกกะมุสลิมในบริเวณเดียวกัน ความทรงจำเกี่ยวกับสาธารณรัฐและจุดประสงค์ในการแยกตัวยังคงอยู่ในอินโดนีเซีย
ในโมลุกกะ ได้มีการลงนามในข้อตกลงมาลีโนที่ 2 เพื่อยุติความขัดแย้งและสร้างสันติภาพในโมลุกกะ โดยชาวโมลุกกะปฏิเสธที่จะสนับสนุนขบวนการแบ่งแยกดินแดนสาธารณรัฐโมลุกกะใต้และรวมตัวเป็นหนึ่งเดียวกับอินโดนีเซีย อย่างไรก็ตาม ในระหว่างการเยือนอัมบนของประธานาธิบดีอินโดนีเซียใน พ.ศ. 2550 ยังพบการแขวนธงโมลุกกะใต้
ตั้งแต่ พ.ศ. 2542 ได้มีการจัดตั้งขบวนการใหม่ในชื่อแนวร่วมอธิปไตยมาลูกูในอัมบน มีการสะสมอาวุธและแขวนธงโมลุกกะใต้ในที่สาธารณะ หัวหน้ากลุ่มคือ อเล็กซ์ มานูปุตตี ได้ลี้ภัยไปสหรัฐ แต่ยังสนับสนุนการเรียกร้องเอกราช
กีฬาตะวันออกไกล
กีฬาชิงชนะเลิศแห่งตะวันออกไกล (The Far Eastern Championship Games) หรือที่รู้จักในชื่อ กีฬาตะวันออกไกล (Far East Games) เป็นการแข่งขันกีฬาหลายประเภท ระหว่างประเทศในภูมิภาคเอเชียตะวันออก เอเชียตะวันออกเฉียงใต้ และเอเชียใต้ของทวีปเอเชีย จัดขึ้นโดย สมาคมกีฬาแห่งตะวันออกไกล (Far Eastern Athletic Association) อันมีหมู่เกาะฟิลิปปินส์ในอารักขาของสหรัฐอเมริกา สาธารณรัฐจีน และจักรวรรดิญี่ปุ่น เป็นสมาชิกผู้ก่อตั้ง มีการแข่งขันในช่วงระหว่าง พ.ศ. 2456 - พ.ศ. 2477 ซึ่งถือเป็นการเริ่มต้นพัฒนาไปสู่กีฬาเอเชียนเกมส์ในปัจจุบัน
ประวัติ
ในปี พ.ศ. 2455 (ค.ศ. 1912) เอลวูด เอส. บราวน์ (Elwood S. Brown) ประธานสมาคมกีฬาแห่งหมู่เกาะฟิลิปปินส์ฯของสหรัฐอเมริกา (The Philippine Islands Athletic Association) ผู้จัดการแข่งขันกีฬาคาร์นิวัลแห่งมะนิลา (Manila Carnival Games) เสนอแนวคิดในการจัดแข่งขัน กีฬาโอลิมปิกแห่งตะวันออกไกล (Far Eastern Olympic Games) ต่อสาธารณรัฐจีน (ชื่อประเทศในช่วงระหว่าง พ.ศ. 2455-พ.ศ. 2492; ปัจจุบันคือสาธารณรัฐประชาชนจีน) และจักรวรรดิญี่ปุ่น (ปัจจุบันคือประเทศญี่ปุ่น) ในขณะเดียวกัน วิลเลียม แคเมรอน ฟอร์บส์ (Governor-General William Cameron Forbes) ซึ่งเป็นประธานสมาคมกีฬาสมัครเล่นแห่งหมู่เกาะฟิลิปปินส์ฯ (The Philippine Islands Amateur Athletic Association) เป็นผู้ก่อตั้ง สมาคมโอลิมปิกแห่งตะวันออกไกล (The Far Eastern Olympic Association)
การแข่งขันกีฬาโอลิมปิกแห่งตะวันออกไกล ครั้งที่ 1 จัดขึ้นที่สนามกีฬาคาร์นิวัล (ปัจจุบันคือ ศูนย์กีฬาไรซัลอนุสรณ์ หรือ Rizal Memorial Sports Complex) เขตมาลาเต ในกรุงมะนิลา บนหมู่เกาะฟิลิปปินส์ในอารักขาของสหรัฐอเมริกา เมื่อวันที่ 4 กุมภาพันธ์ พ.ศ. 2456 (ค.ศ. 1913) โดยฟอร์บส์เป็นผู้ประกาศเปิดการแข่งขันอย่างเป็นทางการ ซึ่งมีทั้งสิ้น 8 วัน และ 6 ประเทศเข้าร่วม ประกอบด้วย หมู่เกาะฟิลิปปินส์ฯ สาธารณรัฐจีนฯ จักรวรรดิญี่ปุ่น หมู่เกาะอินเดียตะวันออกของบริเตน (British East Indies Islands; ปัจจุบันคือ มาเลเซีย) ราชอาณาจักรสยาม (ชื่อประเทศจนถึง พ.ศ. 2482; ปัจจุบันคือราชอาณาจักรไทย) และ หมู่เกาะฮ่องกงของบริเตน (ปัจจุบันคือ เขตปกครองพิเศษฮ่องกงของสาธารณรัฐประชาชนจีน) ต่อมาในปี พ.ศ. 2458 (ค.ศ. 1915) สมาคมฯ เปลี่ยนชื่อเป็น สมาคมกีฬาแห่งตะวันออกไกล และเปลี่ยนชื่อการแข่งขันมาเป็นกีฬาชิงชนะเลิศแห่งตะวันออกไกล โดยเริ่มใช้ครั้งแรกในการแข่งขันครั้งที่ 2 ซึ่งจัดขึ้นที่นครเซียงไฮ ของสาธารณรัฐจีนฯ
ทั้งนี้แต่เดิมกำหนดจัดการแข่งขันในทุกสองปี จนกระทั่งเมื่อปี พ.ศ. 2472 (ค.ศ. 1929) จักรวรรดิญี่ปุ่นตัดสินใจเลื่อนการแข่งขันครั้งที่ 9 ไปจัดในปีถัดจากนั้น (พ.ศ. 2473; ค.ศ. 1930) สมาคมฯ จึงเปลี่ยนแปลงกำหนดจัดการแข่งขันเป็นทุกสี่ปี โดยในปี พ.ศ. 2477 (ค.ศ. 1934) กรุงมะนิลาของหมู่เกาะฟิลิปปินส์ฯ เป็นเจ้าภาพในการแข่งขันครั้งที่ 10 ซึ่งหมู่เกาะอินเดียตะวันออกของดัตช์ (Dutch East Indies Islands; ปัจจุบันคือ สาธารณรัฐอินโดนีเซีย) เข้าร่วมเป็นครั้งแรก จากนั้นเมื่อเดือนกันยายน พ.ศ. 2480 (ค.ศ. 1937) จักรวรรดิญี่ปุ่นเข้ารุกรานสาธารณรัฐจีน จากเหตุการณ์สะพานมาร์โค โปโล อันเป็นสาเหตุของสงครามจีน-ญี่ปุ่นครั้งที่สอง ซึ่งต่อมากลายเป็นส่วนหนึ่งของสงครามโลกครั้งที่สอง ด้วยเหตุนี้ การแข่งขันครั้งที่ 11 ซึ่งกำหนดจัดขึ้น ที่นครโอซากาของจักรวรรดิญี่ปุ่น ในปีถัดจากนั้น (พ.ศ. 2481; ค.ศ. 1938) จึงต้องยกเลิกไป
ข้อมูลการแข่งขัน
การแข่งขันในครั้งที่ 1 เป็นครั้งเดียวที่ใช้ชื่อว่า "กีฬาโอลิมปิกแห่งตะวันออกไกล" โดยตั้งแต่ครั้งที่ 2 เป็นต้นไปจนถึงครั้งสุดท้าย มีการเปลี่ยนชื่อเป็น "กีฬาชิงชนะเลิศแห่งตะวันออกไกล" ทั้งนี้ ในการแข่งขันครั้งที่ 6 ลู ซัลวาดอร์ (Lou Salvador) นักกีฬาบาสเกตบอลของฟิลิปปินส์ เป็นผู้ทำลายสถิติตลอดกาล (ในขณะนั้น) ด้วยการเป็นผู้เดียวที่ทำคะแนนมากที่สุด ในการแข่งขันบาสเกตบอลระดับนานาชาตินัดเดียว ซึ่งเขาทำได้ถึง 116 คะแนน จนกระทั่งสามารถคว้าเหรียญทองไปครองในที่สุด ด้วยการนำทีมชนะเลิศเหนือทีมของสาธารณรัฐจีนฯ
Collothecaceae
Collothecaceae เป็นอันดับของโรติเฟอร์ที่อยู่ในชั้น Monogononta
วงศ์ในอันดับนี้ ได้แก่:
กฤษณชนมาษฏมี
กฤษณชนมาษฏมี (Krishna Janmashtami) หรือเรียกสั้น ๆ ว่า ชนมาษฏมี (Janmashtami) หรือ โคลูกาษฏมี (Gokulashtami) เป็นเทศกาลประจำปีในศาสนาฮินดูที่เฉลิมฉลองประสูติกาลของพระกฤษณะ อวตารปางที่แปดของพระวิษณุ วันที่ของกฤษณชนมาษฏมีตรงกับในปฏิทินฮินดู ในวันที่แปด (อัษฏมี) ของกฤษณปักษ์ (ปักษ์มืด) ในศราวน หรือภัทรปัท (ขึ้นอยู่กับปฏิทิน) ซึ่งตรงกับช่วงระหว่างเดือนสิงหาคมและกันยายนตามปฏิทินเกรกอเรียน
กฤษณชนมาษฏมีถือเป็นเทศกาลสำคัญโดยเฉพาะอย่างยิ่งในลัทธิไวษณพของศาสนาฮินดู ระหว่างเทศกาลมีการแสดงร่ายรำประกอบดนตรีแสดงถึงพระชนมชีพของพระกฤษณะตามที่ระบุไว้ใน ภควัตปุราณะ (เช่น รสลีลา หรือ กฤษณลีลา), การขับร้องบทสรรเสริญในช่วงเที่ยงคืน ซึ่งเชื่อกันว่าเป็นกาลประสูติของพระศิวะ, อดอาหาร (อุปวส; upavasa), การเฝ้ายามยามค่ำคืน (ราตรี ชครัน; Jagaran), และเทศกาล (มโหตสว; Mahotsav) ในวันถัดไป ชนมาษฏมีเป็นที่ฉลองกันมากเป็นพิเศษในมถุรา และ วรินทรวัน รวมถึงบุมชนในมณีปุระ, อัสสัม, พิหาร, เบงกอลตะวันตก, โอริสา, มัธยประเทศ, ราชสถาน, คุชราต, มหาราษฏระ, กรณาฏกะ, เกรละ, ทมิฬนาฑู, อานธรประเทศ และรัฐทุกรัฐในประเทศอินเดีย
ถัดจากเทศกาลชนมาษฏมีคือเทศกาลนันโทตสว (Nandotsav) ที่ซึ่งเฉลิมฉลองเหตุการณ์เมื่อนันทะ บาบา ได้แจกจ่ายของขวัญไปทั่วแก่ชุมชนเพื่อเป็นเกียรติแห่งประสูติกาล
ภาษาอิสกาซมี
ภาษาอิซกาซมี (Ishkashimi language) เป็นภาษากลุ่มปามีร์ ที่อยู่ในภาษากลุ่มอิหร่านตะวันตกเฉียงใต้ แพร่กระจายในจังหวัดปกครองตนเองโกร์โน-บาดักชานในทาจิกิสถาน และจังหวัดบาดักชานในอัฟกานิสถาน จำนวนผู้พูดทั้งหมดประมาณ 2500 คน ปัจจุบันส่วนใหญ่อยู่ระหว่างทาจิกิสถานกับรัสเซีย อีกราว 400 คนยังอยู่ตามแนวชายแดนอัฟกานิสถานในเมืองอิศกาศิมซึ่งคนส่วนใหญ่พูดภาษาทาจิก มีความใกล้เคียงกับภาษาเซบากีและภาษาซังเลชิในอัฟกานิสถาน
กองทัพพายัพ
กองทัพพายัพ เป็นกองกำลังของกองทัพไทยซึ่งเคลื่อนพลเข้าตีรัฐฉานของพม่าเมื่อวันที่ 10 พฤษภาคม พ.ศ. 2485 ระหว่างการทัพพม่าในสงครามโลกครั้งที่สอง
กำลังรบ ณ พ.ศ. 2485
กองทัพพายัพ มี พลโท จรูญ รัตนกุล เสรีเริงฤทธิ์ เป็นแม่ทัพ ตั้งกองบัญชาการกองทัพพายัพครั้งแรกที่จังหวัดลำปาง หลังจากกองทัพพายัพบุกเข้ายึดเมืองเชียงตุงและรัฐฉานได้แล้ว จึงมีการย้ายกองบัญชาการกองทัพพายัพมาตั้งที่จังหวัดเชียงราย เมื่อวันที่ 30 พฤษภาคม พ.ศ. 2485 และย้ายพลโท จิร วิชิตสงคราม เสนาธิการทหารบก มารับหน้าที่แม่ทัพพายัพแทน เมื่อวันที่ 26 กรกฎาคม พ.ศ. 2485
กำลังรบที่ขึ้นตรงต่อกองทัพพายัพมีดังนี้
การปรับกำลัง
ระหว่างการรบ กองทัพพายัพได้จัดกำลังผสมเพิ่มเติมในกองทัพดังนี้
สภาพภูมิอากาศที่เลวร้ายเป็นปัจจัยบังคับให้ต้องยุบกองพลทหารม้าเร็วกว่าที่ควร และย้ายกรมทหารม้าที่ 31 ไปยังจังหวัดร้อยเอ็ด กับย้ายกองพันทหารม้าที่ 1 รักษาพระองค์ (กองพันทหารม้าใช้ม้า) กลับไปยังกรุงเทพฯ
อย่างไรก็ตาม กองทัพบกไทยก็ได้จัดตั้งหน่วยทหารทดแทนหน่วยทหารม้าขึ้นในกองทัพพายัพ ดังนี้
กองทัพที่ 2
หลังจากฟื้นฟูความสงบในเมืองเชียงตุงได้ ในปี พ.ศ. 2486 กองทัพบกไทยจึงถอนกำลังของกองทัพพายัพบางส่วน และจัดตั้งกองทัพที่ 2 ขึ้นเป็นกำลังรบสำรอง โดยมีกองบัญชาการอยู่ที่จังหวัดลพบุรี ประกอบด้วย
กองพลที่ 37
ในปี พ.ศ. 2488 กองทัพบกไทยได้จัดตั้งหน่วยทหารเพื่อช่วยฝึกด้านยุทธวิธีแก่ขบวนการเสรีไทย ดังนี้
การยุบหน่วย
หลังการประกาศสันติภาพเมื่อวันที่ 16 สิงหาคม พ.ศ. 2488 หน่วยต่างๆ ของกองทัพได้ถูกยุบเลิกและสลายกำลัง ดังนี้
การปรับกำลังหลังสิ้นสุดสงคราม
หลังสิ้นสุดสงครามโลกครั้งที่ 2 ในปี พ.ศ. 2489 กองทัพบกไทยได้ปรับกำลังใหม่ดังนี้
กองทัพอากาศสนาม
กองบินผสมที่ 90 - ไม่ทราบจำนวนอากาศยาน
ตำบลแก
ประวัติ
ตำบลแกแต่เดิมเป็นเพียงหมู่บ้านชื่อ บ้านแก มีการอพยพโยกย้ายเข้ามาตั้งถิ่นฐาน ทำมาหากินเพิ่มขึ้น จึงได้ยกฐานะจากหมู่บ้านเป็นตำบลแก (มาภายหลังหมู่บ้านทางทิศเหนือที่เคยสังกัดตำบลแก ได้แยกออกไปตั้งเป็นตำบลใหม่ คือ ตำบลกุดขาคีม) และต่อมาได้รับการเปลี่ยนแปลงจากสภาตำบลเป็น องค์การบริหารส่วนตำบล ตามประกาศกระทรวงมหาดไทย ลงวันที่ 16 ธันวาคม 2537
คำขวัญ
คำขวัญตำบลแก: นํ้ามูลใส ผ้าไหมสวย รํ่ารวยวัฒนธรรม ก้าวลํ้าเกษตรอินทรีย์
อาณาเขต
ตำบลแกมีอาณาเขตติดต่อกับพื้นที่ใกล้เคียง ดังนี้
ประชากร
ข้มมูลประชากรในตำบลแก การนับถือศาสนา
หน่วยงาน
หน่วยงานราชการ โรงพยาบาลสาธารณะสุข โรงเรียน วัดในพระพุทธศาสนา
เด็กอวกาศ
เด็กอวกาศ เป็นซีรีส์ภาพยนตร์อนิเมะญี่ปุ่นแนววิทยาศาสตร์ที่แบ่งฉายเป็น 2 พาร์ท เขียนบทและกำกับโดยมิตสึโอะ อิโซะ พาร์ท 1 มีกำหนดฉายในวันที่ 28 มกราคม พ.ศ. 2565 และพาร์ท 2 มีกำหนดฉายในวันที่ 11 กุมภาพันธ์ปีเดียวกัน ตัวละครออกแบบสำหรับอนิเมะโดยเค็นอิจิ โยชิดะ
ในเดือนพฤศจิกายน พ.ศ. 2564 เน็ตฟลิกซ์ได้รับลิขสิทธิ์เผยแพร่ทั่วโลก และจะปล่อยฉายในรูปแบบซีรีส์ 2 พาร์ท 6 ตอนในวันที่ 28 มกราคม พ.ศ. 2565 วันเดียวกับที่เริ่มฉายพาร์ท 1 ในประเทศญี่ปุ่น
ทางด่วนชูโงกุ
ทางด่วนชูโงกุ (中国自動車道 (Chūgoku Jidōsha-dō)) เป็นทางด่วนสายหนึ่งในประเทศญี่ปุ่น มีเส้นทางจากนครซูอิตะ จังหวัดโอซากะ ผ่านจังหวัดโอกายามะ จังหวัดฮิโรชิมะ จังหวัดชิมาเนะ ถึงนครชิโมโนเซกิ จังหวัดยามางูจิ เชื่อมต่อภูมิภาคคันไซกับภูมิภาคชูโงกุทางตะวันตกของเกาะฮนชู ซึ่งเป็นเกาะหลักของญี่ปุ่น รวมทั้งเชื่อมต่อไปยังเกาะคีวชู ทางด่วนสายนี้เปิดใช้งานเมื่อ ค.ศ. 1970 มีระยะทางรวม 540.1 km เป็นส่วนหนึ่งของทางหลวงเอเชียสาย 1
ทางด่วนชูโงกุเชื่อมต่อกับทางด่วนอื่น ๆ หลายสาย เช่น เชื่อมกับทางด่วนเมชิงที่ชุมทางต่างระดับซูอิตะ เชื่อมกับสะพานคัมมงต่อไปยังทางด่วนคีวชูที่ทางแยกต่างระดับชิโมโนเซกิ
ทางด่วนชูโงกุและสะพานคัมมง (หรือทางด่วนคัมมง) ได้รับการกำหนดหมายเลขเป็น "E2A" แม้ว่าเส้นทางของทางด่วนสายนี้จะไม่ได้วิ่งขนานไปกับทางหลวงแผ่นดินหมายเลข 2 แต่ก็ถือว่าเป็นทางด่วนที่มีจุดเริ่มต้นและจุดสิ้นสุดสอดคล้องกับทางด่วนซังโย ซึ่งมีหมายเลขคือ "E2"
ออแลสนอ
ออแลสนอ (Olesno; Rosenberg) เป็นเมืองในจังหวัดออปอแล ประเทศโปแลนด์ มีเมืองหลักคือเทศมณฑลออแลสนอ เมืองมีเนื้อที่ทั้งหมด 15.1 ตารางกิโลเมตร และมีประชากรทั้งหมด 9,648 คน
สกอตต์ มอร์ริซัน
สกอตต์ จอห์น มอร์ริซัน (Scott John Morrison, นามสกุลออกเสียงว่า ; 13 พฤษภาคม ค.ศ. 1968) เป็นนักการเมืองชาวออสเตรเลียที่เคยดำรงตำแหน่งนายกรัฐมนตรีออสเตรเลียคนที่ 30 ใน ค.ศ. 2018 ถึง 2022 และปัจจุบันดำรงตำแหน่งสมาชิกสภาผู้แทนราษฎรในเขตคุกของรัฐนิวเซาท์เวลส์ตั้งแต่ ค.ศ. 2007
มอร์ริซันเกิดที่ซิดนีย์และศึกษาวิชาภูมิเศรษฐศาสตร์ที่มหาวิทยาลัยนิวเซาท์เวลส์ เขาเคยดำรงตำแหน่งผู้อำนวยการสำนักงานการท่องเที่ยวและกีฬานิวซีแลนด์ใน ค.ศ. 1998 ถึง 2000 และเป็นกรรมการผู้จัดการในการท่องเที่ยวออสเตรเลียเมื่อ ค.ศ. 2004 ถึง 2006 มอร์ริซันเคยดำรงตำแหน่งผู้อำนวยการรัฐแห่งพรรคเสรีนิยมนิวเซท์เวลส์ใน ค.ศ. 2000 ถึง 2004 เขาได้รับเลือกเป็นสมาชิกสภาผู้แทนราษฎรออสเตรเลียครั้งแรกในการเลือกตั้ง ค.ศ. 2007 ในฐานะตั้งแทนเขตคุกของรัฐนิวเซาท์เวลส์ และได้รับเลือกเป็นคณะรัฐมนตรีเงา
หลังพันธมิตรระหว่างพรรคเสรีนิยมและพรรคชาติชนะการเลือกตั้งใน ค.ศ. 2013 มอร์ริซันจึงได้รับเลือกเป็นรัฐมนตรีว่าการกระทรวงตรวจคนเข้าเมืองและคุ้มครองชายแดนในรัฐบาลแอบบ็อตต์ ซึ่งเขามีส่วนร่วมในการดำเนินการ Operation Sovereign Borders ปีถัดมา เขากลายเป็นรัฐมนตรีในกระทรวงบริการสังคม จากนั้นจึงเลือกขั้นไปดำรงตำแหน่งเหรัญญิกในเดือนกันยายน ค.ศ. 2015 หลังแมลคัม เทิร์นบุลล์กลายเป็นนายกรัฐมนตรีต่อจากแอบบ็อตต์ ในเดือนสิงหาคม ค.ศ. 2018 ปีเตอร์ ดัตตันประสบความล้มเหลวในการท้าทายเทิร์นบุลล์ในการเป็นหัวหน้าพรรคเสรีนิยม ทำให้เกิดความตึงเครียดต่อไป และทางพรรคได้ลงคะแนนเลือกตั้งหัวหน้าพรรคครั้งที่สองในไม่กี่วันต่อมา โดยที่เทิร์นบุลล์ไม่ลงหาเสียง ในการลงคะแนนเสียง มอร์ริซันถูกมองเป็นผู้สมัครที่ประนีประนอมและเอาชนะทั้งดัตตันและจูลี บิชอป แล้วกลายเป็นหัวหน้าพรรคและนายกรัฐมนตรีในเดือนสิงหาคม ค.ศ. 2018
มอร์ริซันได้ดำรงตำแหน่งนายกรัฐมนตรีสมัยที่สองหลังทำให้พรรคพันธมิตรฯ ชนะแบบพลิกล็อกในการเลือกตั้งใน ค.ศ. 2019 เขาเกือบถูกรวมประณามจากการลาพักร้อนในช่วงฤดูไฟป่าออสเตรเลียใน ค.ศ. 2019–20 และจากการตอบสนองภัยพิบัติของรัฐบาล มอร์ริซันก็ถูกวิจารณ์จากการตอบสนองต่อข้อกล่าวหาประพฤติผิดทางเพศในรัฐสภา ค.ศ. 2021 ในช่วงการระบาดทั่วของโควิด-19 มอร์ริซันได้จัดตั้งคณะรัฐมนตรีแห่งชาติ และในช่วง ค.ศ. 2020 ออสเตรเลียได้รับเสียงชื่นชมจากการเป็นหนึ่งในประเทศตะวันตกไม่กี่ประเทศที่สามารถยับยั้งไวรัสได้สำเร็จ แม้ว่าจะถูกวิจารณ์จากการแจกจ่ายวัคซีนล่าช้าก็ตาม ในด้านนโยบายต่างประเทศ มอร์ริซันทำหน้าที่ควบคุมดูแลการลงนามความป้องกัน AUKUS และเกิดความตึงเครียดระหว่างออสเตรเลียกับจีน และออสเตรเลียกับฝรั่งเศสที่มากขึ้น มอร์ริซันยังสนับสนุนด้านโลจิสติกแก่ยูเครนโดยตรง ซึ่งเป็นส่วนหนึ่งของความพยายามระหว่างประเทศต่อรัสเซียในช่วงต้นของการรุกรานยูเครนโดยรัสเซีย ค.ศ. 2022 มอร์ริซันถูกวิจารณ์จากการตอบสนองต่อน้ำท่วมออสเตรเลียตะวันออก ค.ศ. 2022  และการรับรู้ถึงความเฉยเมยต่อการเปลี่ยนแปลงสภาพภูมิอากาศ  รัฐบาลมอร์ริซันพ่ายแพ้ในการเลือกตั้งสหพันธรัฐในออสเตรเลีย ค.ศ. 2022 ทำให้เขากลายเป็นนายกรัฐมนตรีคนแรกที่ดำรงตำแหน่งครบสมัยนับตั้งแต่จอห์น โฮเวิร์ด หลังพ่ายแพ้การเลือกตั้ง มอร์ริซันประกาศว่าเขาจะลงจากตำแหน่งหัวหน้าพรรคเสรีนิยม และให้ปีเตอร์ ดัตตันดำรงตำแหน่งหัวหน้าแทนที่เขา
ชีวิตช่วงต้นและการศึกษา
มอร์ริซันเกิดที่ชานเมืองเวเวอร์ลีย์ในซิดนีย์ เขาเป็นลูกชายคนที่สองจากลูกชายสองคนของ Marion (สกุลเดิม Smith) กับจอห์น ดักลาส มอร์ริซัน (1934–2020). พ่อของเขาเคยเป็นตำรวจประจำสภาเทศบาลเวเวอร์ลีย์ ซึ่งเคยดำรงตำแหน่งนายกสมัยเดียว ตาของมอร์ริซันเกิดที่นิวซีแลนด์ ย่าของเขาเป็นหลานสาวของแมรี กิลมอร์ นักกวีชาวออสเตรเลีย ใน ค.ศ. 2012 ตอนครบปีเสียชีวิต 50 ปี เขาทำพิธีรำลึกเธอในรัฐสภาออสเตรเลีย มอร์ริซันสืบตระกูลจากวิลเลียม รอเบิตส์ นักโทษที่ถูกตั้งข้อหาขโมยเส้นด้ายและถูกส่งไปยังออสเตรเลียด้วยกองเรือแรกใน ค.ศ. 1788
มอร์ริซันเติบโตในชานเมืองบรอนต์ เขาเคยมีอาชีพเป้นนักแสดงเด็กที่ปรากฏในโฆษณาโทรทัศน์และมีบทบาทไม่มากในรายการท้องที่ มอร์ริซันเข้าศึกษาที่ Sydney Boys High School ก่อได้รับปริญญาวิทยาศาสตรบัณฑิต (B.Sc.) สาขาภูมิเศรษฐศาสตร์ที่มหาวิทยาลัยนิวเซาท์เวลส์
ปีเตอร์ เดนแมน
ปีเตอร์ เดนแมน (Peter Denman) นักแสดง นักกีฬามวย และนายแบบชาวไทยเชื้อสายจีนและอังกฤษในสังกัด สถานีวิทยุโทรทัศน์ไทยทีวีสีช่อง 3
ปีเตอร์ เป็นบุตรของนายฟิลลิป เดนแมน ชาวลิเวอร์พูล ประเทศอังกฤษ และนางนภาวรรณ เป็นคนกรุงเทพฯ
เกิดเมื่อปี พ.ศ. 2539 ที่ ประเทศไทย แต่ไปเติบโตที่ ประเทศอังกฤษ จบการศึกษาระดับมัธยมศึกษาจากโรงเรียนนานาชาติเซนต์สตีเฟ่นส์ ปัจจุบันกำลังศึกษาที่วิทยาลัยนานาชาติ มหาวิทยาลัยมหิดล (สาขาวิชาฟิสิกส์)
ในปี พ.ศ. 2561 ปีเตอร์ รับบทเป็นพระเอกหลังข่าวทาง ช่อง 3 เรื่องแรกคือ รักพลิกล็อก ซึ่งได้รับความสนใจในกลุ่มโซเชี่ยวจนได้สมญานามว่า "คุณพ่อยีราฟ"
ทางด้างการกีฬา ปีเตอร์ได้ขึ้นชกครั้งแรกบนเวทีมวยไทยไฟท์ ในปี พ.ศ. 2562 โดยชนะน็อกคู่ต่อสู้
อาแล็ง ปอแอร์
อาแล็ง ปอแอร์ (Alain Poher) (17 เมษายน พ.ศ. 2452 - 9 ธันวาคม พ.ศ. 2539) อดีตรักษาการประธานาธิบดีแห่งสาธารณรัฐฝรั่งเศส ประธานรัฐสภายุโรปและประธานสมาชิกวุฒิสภาฝรั่งเศส (พ.ศ. 2511 - พ.ศ. 2535)
ประวัติ
ตามรัฐธรรมนูญแห่งสาธารณรัฐฝรั่งเศสที่ 5 เมื่อประธานาธิบดีถึงแก่อสัญกรรมหรือลาออกจากตำแหน่ง ประธานสมาชิกวุฒิสภาจะทำหน้าที่เป็นรักษาการประธานาธิบดีจนกระทั่งมีการเลือกตั้งครั้งต่อไป ปอแอร์ได้เป็นประธานาธิบดีครั้งแรกในวันที่ 29 เมษายน พ.ศ. 2512 เมื่อชาร์ล เดอ โกล ลาออกจากตำแหน่ง ปอแอร์เองก็ต้องการที่จะเป็นประธานาธิบดีต่อไป แต่เนื่องจากการที่เขาไม่มีพรรคการเมืองต่างๆ หนุนหลัง ซึ่งก็ทำให้เขาพ่ายแพ้การเลือกตั้งประธานาธิบดีฝรั่งเศส พ.ศ. 2512 ในรอบที่ 2 ต่อฌอร์ฌ ปงปีดู จึงทำให้เขากลับไปเป็นประธานวุฒิสภาหลังจากที่ฌอร์ฌ ปงปีดู สาบานตนในวันที่ 20 มิถุนายน พ.ศ. 2512 ต่อมาปงปีดูได้ถึงแก่อสัญกรรมลงในวันที่ 2 เมษายน พ.ศ. 2517 ซึ่งทำให้ปอแอร์กลับมาเป็นรักษาการประธานาธิบดีอีกครั้งหนึ่ง จนกระทั่งวาเลรี ฌิสการ์ แด็สแต็ง ผู้สมัครที่ชนะการเลือกตั้งเป็นประธานาธิบดีฝรั่งเศสคนใหม่สาบานตนในวันที่ 27 พฤษภาคม พ.ศ. 2517
เจ้าหญิงมาเฟลดาแห่งซาวอย
เจ้าหญิงมาเฟลดาแห่งซาวอย (Princess Mafalda of Savoy) ประสูติเมื่อวันที่ 2 พฤศจิกายน ค.ศ. 1902 เป็นพระราชธิดาพระองค์รองใน พระเจ้าวิคเตอร์ เอ็มมานูเอลที่ 3 แห่งอิตาลี และ เจ้าหญิงเอเลนาแห่งมอนเตเนโกร เป็นพระราชภคินีใน พระเจ้าอุมแบร์โตที่ 2 และ โจวันนาแห่งอิตาลี สมเด็จพระราชินีแห่งบัลแกเรีย เป็นพระราชปิตุจฉา (ป้าฝ่ายพ่อ) ใน เจ้าชายวิคตอริโอ เอ็มมานูเอล เจ้าชายแห่งเนเปิลส์ และพระราชมาตุจฉา (ป้าฝ่ายแม่)ใน ซีโมน แซ็กซ์-โคบูร์ก-ก็อตธา โดบมีความสนพระทัยด้านศิลปะและการดนตรี ในช่วงสงครามโลกครั้งที่หนึ่ง เจ้าหญิงเอเลนาแห่งมอนเตเนโกร เสด็จพระราชดำเนินพร้อมด้วย เจ้าหญิงมาเฟลดาแห่งซาวอย พระราชธิดาเยือนโรงพยาบาลทหารของอิตาเลียน ทรงพระราชทานกำลังใจแก่ทหารและมีพระราชปฏิสันถารร่วมด้วยคณะแพทย์และพยาบาล ต่อมาเมื่อเจริญพระชันษาทรงเสกสมรสกับ  ฟิลิป แลนด์เกรฟแห่งเฮสส์ ผู้เป็นพระราชนัดดาใน จักรพรรดิฟรีดริชที่ 3 แห่งเยอรมนี และพระราชปนัดดาใน สมเด็จพระราชินีนาถวิกตอเรีย เมื่อวันที่ 23 กันยายน ค.ศ. 1925 รับพระราชทานพระอิสริยยศเคียงคู่พระสวามีคือ แลนด์เกรฟวีนแห่งเฮสส์ พระชายา มีพระบุตรดังนี้
พระองค์สิ้นพระชนม์ลงเมื่อวันที่ 27 สิงหาคม ค.ศ. 1944 สิริพระชันษา 41 ปี โดยภายหลังพระองค์สิ้นพระชนม์ รัฐบาลอิตาลีได้นำพระนามของพระองค์มาตั้งชื่อเป็นอาหารชนิดหนึ่งโดยชื่อว่า มาเฟลดีน
รัฐปะลิส
ปะลิส หรือ เปอร์ลิซ หรือเดิมสะกดว่า ปลิศ และ เปอร์ลิศ (Perlis, ڤرليس) มีชื่อเต็มคือ เปอร์ลิซอินเดอรากายางัน (Perlis Indera Kayangan, ڤرليس ايندرا كايڠن) เป็นรัฐที่เล็กที่สุดในมาเลเซีย อยู่ทางตอนเหนือสุดของมาเลเซียตะวันตก และติดชายแดนประเทศไทย
ประชากรของรัฐมีจำนวน 198,335 คน ในปี 2543 ในจำนวนนี้เป็นชาวมลายูประมาณ 166,200 คนหรือร้อยละ 78, ชาวจีน 24,000 คนหรือร้อยละ 17, ชาวอินเดีย 3,700 คน และอื่น ๆ 5,400 คน) เมืองหลวงของรัฐปะลิสคือกางาร์ เมืองที่เป็นที่ประทับของเจ้าผู้ครองนครคืออาเรา นอกจากนี้เมืองการค้าสำคัญบริเวณชายไทย-มาเลเซียคือปาดังเบอซาร์ ส่วนเมืองท่าของรัฐซึ่งเป็นเมืองที่มีขนาดใหญ่เป็นอันดับสองของรัฐคือกัวลาเปอร์ลิซ
ประวัติ
ผลทำให้ในปี พ.ศ. 2369 (ค.ศ. 1826) เกิดข้อตกลงระหว่างสยามและสองรัฐมลายูในนามของเจ้าผู้ครองนคร ในสนธิสัญญาเบอร์นีได้เนรเทศสุลต่านอาห์มัด ตาจุดดิน ออกจากตำแหน่งเจ้าผู้ครองนครไทรบุรี ไม่สามารถกลับเข้ามาปกครองได้อีกจนกระทั่งปี พ.ศ. 2385 (ค.ศ. 1842) โดยยอมรับอำนาจของสยามในที่สุด
แต่อย่างไรก็ตาม จากความไม่ไว้วางใจของสยามในตัวเจ้าผู้ครองนคร ทำให้สยามแยกไทรบุรีออกเป็นสี่ส่วนขึ้นตรงต่อกรุงเทพมหานคร ได้แก่ สตูล ปะลิส ไทรบุรี และกะปังปาสู
ซัยยิด ฮุสเซน ญะมาลุลลัยล์ ผู้มีพื้นเพมาจากอำเภอจะนะ จังหวัดสงขลา ซึ่งเป็นหลานของสุลต่านไทรบุรี ได้กลายเป็นรายาองค์แรกของเมืองปะลิส ผู้สืบสกุลของรายาองค์นี้ยังคงปกครองปะลิส แต่เป็นในฐานะรายา แทนที่ฐานะสุลต่าน
ต่อมา สนธิสัญญาอังกฤษ–สยาม พ.ศ. 2452 บังคับให้สยามต้องสละเมืองปะลิสให้กับอังกฤษ พร้อม ๆ กับเมืองไทรบุรี เมืองกลันตัน และเมืองตรังกานู โดยอังกฤษได้แต่งตั้งผู้แทนของอังกฤษขึ้นในเมืองอาเรา
เศรษฐกิจ
เศรษฐกิจของรัฐส่วนใหญ่เป็นด้านเกษตรกรรม เช่น ข้าว น้ำตาล และการประมงเป็นสำคัญ ส่วนด้านอุตสาหรรมส่วนใหญ่เป็นอุตสาหกรรมขนาดกลางและขนาดเล็ก
ศาสนา
ชาวรัฐปะลิสนับถือศาสนาตามลำดับดังต่อไปนี้ อิสลามร้อยละ 87.9, พุทธร้อยละ 10, ฮินดูร้อยละ 0.8, คริสต์ร้อยละ 0.6, ศาสนาพื้นบ้านของจีน ร้อยละ 0.2 และไม่มีศาสนาร้อยละ 0.2
เกรือง
เกรือง (ภาษาเขมร: គ្រឿង, ออกเสียง: [krɨəŋ]) เป็นคำภาษาเขมรใช้เรียกส่วนผสมของเครื่องเทศและสมุนไพรที่เป็นเครื่องปรุงพื้นฐานของอาหารเขมร คล้ายกับน้ำพริกแกงในอาหารไทย ส่วนผสมของเกรืองถูกบดให้เข้ากันด้วยครกและสาก ส่วนผสมของเกรืองมีหลายแบบ ขึ้นกับชนิดอาหาร ส่วนใหญ่ประกอบด้วย ตะไคร้ ใบมะกรูด ผิวมะกรูด  ข่า ขมิ้น กระเทียม หอมแดง พริกแห้ง กระชาย เกรืองอาจแบ่งตามสีได้เป็น เกรืองเหลือง เขียวหรือแดง  ซึ่งนำไปทำอาหารได้ทั้งต้มและผัด
เกรืองเฉพาะอย่าง
เป็นเกรืองที่ใช้ปรุงอาหารเฉพาะอย่าง มีส่วนผสมที่เพิ่มเข้ามา เช่น สัมลอร์กาโก（សម្លរ​កកូរ) ใส่ข้าวคั่วป่น เกรืองสำหรับอาม็อกเตร็ย（អាម៉ុកត្រី) ใช้เกรืองแดงแต่ไม่ใส่ขมิ้น
เกรืองหลวง
เกรืองหลวงเป็นเกรืองที่ใช้กับอาหารในวัง ซึ่งจะเพิ่มผักชีและใบมะกรูด ไม่ใส่ผิวมะกรูด แต่เกรืองหลวงบางชนิดก็ไม่ได้ใส่ส่วนผสมสองอย่างนี้ทุกสูตร
เกรืองแบ่งตามสี
เมื่อแบ่งตามสีจะมีเกรืองสามชนิดคือ เกรืองแดง เขียว และเหลือง ซึ่งความแตกต่างของสีเกิดจากส่วนผสมของเกรืองที่ต่างกัน
อะแพชี เว็บเซิร์ฟเวอร์
อะพาเช่ เว็บเซิร์ฟเวอร์ (Apache HTTP Server) คือซอฟต์แวร์สำหรับเปิดให้บริการเซิร์ฟเวอร์บนโพรโทคอล HTTP โดยสามารถทำงานได้บนหลายระบบปฏิบัติการ
ที่มาของชื่อ Apache มาจากกลุ่มคนที่ช่วยสร้างแพตช์ไฟล์สำหรับโครงการ NCSA httpd 1.3 ซึ่งกลายมาเป็นที่มาของชื่อ A PAtCHy server และในอีกความหมายหนึ่งยังกล่าวถึงเผ่าอะแพชีหรืออาปาเช่ ซึ่งเป็นเผ่าอินเดียนแดงที่มีความสามารถในการรบสูง
ความสามารถ
การที่อาปาเช่เป็นซอฟต์แวร์ที่อยู่ในลักษณะของ โอเพ่นซอร์ส ที่เปิดให้บุคคลทั่วไปสามารถเข้ามาร่วมพัฒนาส่วนต่างๆ ของอาปาเช่ได้ ซึ่งทำให้เกิดเป็น โมดูล ที่เกิดประโยชน์มากมาย เช่น mod_perl, mod_python หรือ mod_php ซึ่งเป็นโมดูลที่ทำให้อาปาเช่สามารถใช้ประโยชน์ และทำงานร่วมกับภาษาอื่นได้ แทนที่จะเป็นเพียงเซิร์ฟเวอร์ที่ให้บริการเพียงแค่ เอชทีเอ็มแอล อย่างเดียว นอกจากนี้อาปาเช่เองยังมีความสามารถอื่นๆ ด้วย เช่น การยืนยันตัวบุคคล (mod_auth, mod_access, mod_digest) หรือเพิ่มความปลอดภัยในการสื่อสารผ่าน โพรโทคอล https (mod_ssl) นอกจากนี้ ก็ยังมีโมดูลอื่นๆ ที่ได้รับความนิยมใช้ เช่น mod_vhost ทำให้สามารถสร้างโฮสท์เสมือน www.sample.com, wiki.sample.com, mail.sample.com หรือ www.ilovewiki.org ภายในเครื่องเดียวกันได้ หรือ mod_rewrite เป็นเครื่องมือที่จะช่วยให้ url ของเว็บนั้นอ่านง่ายขึ้น ยกตัวอย่างเช่น จากเดิมต้องอ้างถึงเว็บไซต์แห่งหนึ่งด้วยการพิมพ์  http://www.yourdomain.com/board/quiestion.php?action=viewtopic&qid=2xDffw  แต่หลังจากใช้ mod_rewrite จะทำให้สั้นลง กลายเป็น  http://www.yourdomain.com/board/question/2xDffw  ซึ่งที่อยู่หลังนี้จะขึ้นอยู่กับว่าผู้ดูแลเว็บไซต์ต้องการให้อยู่ในลักษณะใด
ธีรวัฒน์ คลังทอง
ธีรวัฒน์ คลังทอง (10 พฤษภาคม พ.ศ. 2537 – ) เป็นนักคาราเต้ชาวไทย เขาได้รับรางวัลเหรียญทองจากการแข่งคูมิเตะรุ่นน้ำหนัก 75 กก. ขึ้นไป ในการแข่งซีเกมส์ 2019 ซึ่งจัดขึ้นที่กรุงมะนิลา ประเทศฟิลิปปินส์
ส่วนปี พ.ศ. 2558 เขาได้รับหนึ่งในเหรียญทองแดงจากการแข่งคูมิเตะชายรุ่นน้ำหนัก 84 กก. ขึ้นไป ในการแข่งคาราเต้ชิงแชมป์เอเชีย 2015 ซึ่งจัดขึ้นที่โยโกฮามะ ประเทศญี่ปุ่น
ในการแข่งคาราเต้ชิงแชมป์เอเชีย 2018 ซึ่งจัดขึ้นที่อัมมาน ประเทศจอร์แดน เขาได้รับหนึ่งในเหรียญทองแดงจากการแข่งขันคูมิเตะชายรุ่นน้ำหนัก 84 กก. ขึ้นไป ในปีต่อมา ที่การแข่งคาราเต้ชิงแชมป์เอเชีย 2019 ซึ่งจัดขึ้นที่ทาชเคนต์ ประเทศอุซเบกิสถาน เขายังได้รับหนึ่งในเหรียญทองแดงในการแข่งนี้
ฤทธิ์หมัดเสือหิว
ฤทธิ์หมัดเสือหิว แต่งโดย รูมิโกะ ทากาฮาชิ ชุดซีรีส์มังงะเรื่องนี้มีทั้งหมด 4 เล่ม ซึ่งในการดำเนินเรื่องเป็นเรื่องราวของการผสมผสานของแนวกีฬาชกมวยและแนวโรแมนติกคอเมดี้
เนื้อเรื่อง
นักมวยที่เป็นความภาคภูมิใจของมุโคดะยิม โคซาคุ ฮาตานากะ เขามีพรสวรรค์และเป็นนักมวยอาชีพด้วยอายุเพียง 19 ปี แต่โคซาคุกลับมีปัญหาที่ใหญ่ยิ่ง เขาไม่สามารถควบคุมความหิวกระหายที่จะกินอาหารได้กระทั่งครูฝึกยังรู้สึกเหนื่อยหน่าย โคซาคุรักการกินเป็นชีวิตจิตใจ ทำให้การควบคุมน้ำหนักอย่างเคร่งครัดให้เหมาะสมกับรุ่นชกเป็นไปได้อย่างอเนจอนาถยากจะเข็น จนเมื่อวันหนึ่งเขาหิวจนถูกน็อคเอ้าท์แพ้การแข่งขัน โคซาคุได้เดินไปในบริเวณโบสถ์แห่งหนึ่งและนั่นทำให้เขาได้พบกับ ซิสเตอร์แองเจล่า แม่ชีฝึกหัด แล้วโคซาคุก็ค้นพบตัวเองทันทีว่าเขาตกหลุมรัก
แต่ชีวิตของแองเจล่าซิสเตอร์ฝึกหัดมีแต่เพียงพระผู้เป็นเจ้า เธอเป็นเด็กสาวกำพร้าที่มีโอกาสได้เติบโตมาในคอนแวนต์จนมาเป็นซิสเตอร์ฝึกหัดผู้แสนดี ระหว่างที่โคซาคุช่างขยันบอกรักเธออย่างสม่ำเสมอในแทบทุกครั้งที่ได้เจอกัน ซิสเตอร์แองเจล่ามุ่งมั่นที่จะทำให้โคซาคุลูกแกะผู้หลงทางที่น่าสงสารได้ก้าวเดินไปบนเส้นทางที่ถูกต้องและตั้งใจช่วยทำลายนิสัยในการกินของโคซาคุ เธอคอยให้กำลังใจเขาเพื่อให้แน่ใจว่าเขาจะอยู่ห่างจากอาหารและพร้อมขึ้นชกเพื่อเป็นแชมป์ได้ แต่น่าเสียดายความใกล้ชิดบางครั้งอาจทำให้ก่อเกิดความรัก ซิสเตอร์แองเจลาตระหนักว่าตัวเธอเองกำลังเริ่มมีปัญหา
ด้วยพลังใจอันเป็นแรงผลักดันในการพยายามฝึกซ้อมอย่างหนักและการแอบกินของกินที่ซุกซ่อนไว้ โคซาคุ ต่อสู้เพื่อชัยชนะของตนและเพื่อเอาชนะใจของเธอ
มังงะ
ตีพิมพ์กับ Yangu Sandē (ヤングサンデー ) (Young Sunday) นิตยสารมังงะในเครือโชงะกุกัง
และรวมเล่มกับสำนักพิมพ์โชงะกุกัง
หนังสือการ์ตูนในประเทศไทยเมื่อนานมาแล้วเคยมีการตีพิมพ์กับสำนักพิมพ์วิบูลย์กิจจัดจำหน่ายเป็นรูปเล่มหนาสองร้อยกว่าหน้า และจากเนื้อเรื่องที่มีความยาวนานขาดช่วง สุดท้ายลิขสิทธิ์มังงะเรื่องฤทธิ์หมัดเสือหิวรวมทั้งหมด 4 เล่มมาปิดจบจัดแปลวางจำหน่ายเป็นชุดรูปเล่มหนังสือการ์ตูนที่สมบูรณ์กับสำนักพิมพ์สยามอินเตอร์คอมิกส์
พรรคคอมมิวนิสต์อินโดจีน
พรรคคอมมิวนิสต์อินโดจีน (Communist Party of Indochina; Đông Dương Cộng sản Đảng) เป็นพรรคคอมมิวนิสต์หนึ่งในสามพรรคที่เป็นต้นกำเนิดของพรรคคอมมิวนิสต์เวียดนาม โดยอีกสองพรรคคือ พรรคคอมมิวนิสต์อันนัม และพันธมิตรคอมมิวนิสต์อินโดจีน
ในเดือนมีนาคม พ.ศ. 2471 สมาชิกหัวรุนแรงของสมาคมยุวชนเพื่อการปฏิวัติเวียดนามได้แก่ โฮจิมินห์, เจิ่น วัน กุง, เหงียน ดุ๊ก กั๋ญ, จิ่ญ ดิ่ญ กื๋ว, โด๋ หง็อก ซู, เซือง หัก ดิ๊ญ, โง ซา ตึ และกีม โตน ได้จัดตั้งกลุ่มคอมมิวนิสต์กลุ่มแรกในอินโดจีนฝรั่งเศส และได้ประกาศตัวเป็นศูนย์กลางของพรรคคอมมิวนิสต์ที่จะจัดตั้งขึ้นในอนาคต เจิ่น วัน กุงได้รับเลือกเป็นเลขาธิการของกลุ่ม ทั้งนี้ กุงและอีกสองคนคือจิ่ญ ดิ่ญ กื๋ว และกีม โตนได้เข้าร่วมการประชุมของสมาคมยุวชนเพื่อการปฏิวัติเวียดนาม ที่จัดในฮ่องกงเมื่อเดือนพฤษภาคม พ.ศ. 2472 ในการประชุมครั้งนี้พวกเขาได้เสนอที่จะเปลี่ยนสมาคมไปเป็นพรรคคอมมิวนิสต์แต่ถูกปฏิเสธ ทั้งสามคนได้ประท้วงโดยออกจากห้องประชุม และถูกขับออกจากสมาคมในที่สุด
ในวันที่ 17 มิถุนายน พ.ศ. 2472 กลุ่มนิยมคอมมิวนิสต์ดังกล่าวได้ประชุมร่วมกันที่ฮานอย และตกลงจัดตั้งพรรคคอมมิวนิสต์อินโดจีน พรรคได้ออกหนังสือพิมพ์ บั๊วเหลี่ยม (Búa Liềm, "ค้อนและเคียว") หลังจากนั้นไม่นาน มีการจัดตั้งพรรคคอมมิวนิสต์อันนัมในอินโดจีน เมื่อเดือนสิงหาคม พ.ศ. 2472 และพรรคปฏิวัติใหม่แห่งเวียดนามที่ได้เปลี่ยนมาเป็นพันธมิตรคอมมิวนิสต์อินโดจีน ในเดือนมกราคม พ.ศ. 2472 ต่อมา ใน พ.ศ. 2473 โฮจิมินห์ได้ประสานงานจนมีการรวมทั้งสามพรรคเข้าด้วยกันเป็นพรรคคอมมิวนิสต์เวียดนาม
กระแสไฟฟ้า
กระแสไฟฟ้า (electric current) คือการไหลของประจุไฟฟ้าในวงจรไฟฟ้า อิเล็กตรอนที่เคลื่อนที่ในประจุยังสามารถถูกนำพาโดยไอออนได้เช่นกันในสารอิเล็กโทรไลต์ หรือโดยทั้งไอออนและอิเล็กตรอนเช่นใน พลาสมา
กระแสไฟฟ้าก่อให้เกิดผลหลายอย่าง เช่น ความร้อน (Joule heating) ซึ่งผลิต แสงสว่าง ในหลอดไฟ และยังก่อให้เกิด สนามแม่เหล็ก อีกด้วย ซึ่งถูกนำมาใช้อย่างแพร่หลายใน มอเตอร์, ตัวเหนี่ยวนำ, และเครื่องกำเนิดไฟฟ้า
อนุภาคที่นำพาประจุถูกเรียกว่า พาหะของประจุไฟฟ้า ในโลหะตัวนำไฟฟ้า อิเล็กตรอนจากแต่ละอะตอมจะยึดเหนี่ยวอยู่กับอะตอมอย่างหลวม ๆ และพวกมันสามารถเคลื่อนที่ได้อย่างอิสระอยู่ภายในโลหะนั้นภายใต้สภาวะการณ์หนึ่ง อิเล็กตรอนเหล่านี้เรียกว่า อิเล็กตรอนนำกระแส (conduction electron) พวกมันเป็นพาหะของประจุในโลหะตัวนำนั้น
กระแสไฟฟ้า  (I)  เกิดขึ้นจากการไหลของอิเล็กตรอนผ่านวัสดุชนิดหนึ่ง นั่นคือการถ่ายโอนประจุไฟฟ้า  อิเล็กตรอนจะเคลื่อนที่ถ้าอยู่ในสนามไฟฟ้าซึ่งสร้างความต่างศักย์ไฟฟ้าระหว่างสองบริเวณ เพราะฉะนั้นความต่างศักย์ไฟฟ้าจึงจำเป็นในการทำให้เกิดกระแสไฟฟ้า วงจรไฟฟ้าเป็นวงจรปิด ประกอบด้วยแหล่งกำเนิดกระแสไฟฟ้าและอุปกรณ์อื่น ๆ ที่ยอมให้กระแสไฟฟ้าไหลผ่าน
ประกายไฟฟ้า
ประกายไฟฟ้าจะถูกสร้างขึ้น  เมื่อความต่างศักย์ของโดมมากพอที่จะทำให้อากาศโดยรอบเกิดการแตกตัวเป็นอิออน  ทำให้อากาศเปลี่ยนจากฉนวนเป็นตัวนำไฟฟ้า  ปรากฏการณ์นี้เกิดขึ้นเร็วมากประมาณ  1  ใน  1000  วินาที
สภาพการนำไฟฟ้า
ความสามารถในการเคลื่อนที่ของ อิเล็กตรอนในการนำไฟฟ้าจะบอกถึงลักษณะของตัวกลาง
– ตัวนำไฟฟ้า กระแสไฟฟ้าจะเคลื่อนผ่านได้ดี เช่น โลหะ
– ฉนวนไฟฟ้า กระแสไฟฟ้าจะไม่สามารถไหลผ่านได้
– ข้อแตกต่างระหว่าง ตัวนำและฉนวนไฟฟ้าคือจำนวนอิเล็กตรอนอิสระที่ไม่ได้อยู่ภายใต้อิทธิพลของศักย์ไฟฟ้าของนิวเคลียส
ธรรมเนียมปฏิบัติ
การไหลของประจุบวกจะทำให้เกิดกระแสไฟฟ้าเหมือนกันและมีผลเช่นเดียวกันกับกระแสที่เกิดจากประจุลบที่ไหลในทิศทางตรงกันข้าม เนื่องจากกระแสไฟฟ้าอาจเกิดจากการไหลของประจุบวกหรือประจุลบ หรือทั้งสองอย่าง ความเข้าใจในทิศทางการไหลของกระแสจึงขึ้นอยู่ว่าประจุชนิดไหนที่ทำให้เกิดกระแส ทิศทางของกระแสตามธรรมเนียมปฏิบัติ (conventional current) ถูกกำหนดให้เป็นทิศทางของการไหลของประจุบวก
ในโลหะที่ใช้ทำสายไฟและตัวนำอื่น ๆ ในวงจรไฟฟ้าส่วนใหญ่ นิวเคลียสของอะตอมจะมีประจุบวกที่จะถูกจับเอาไว้ในตำแหน่งที่คงที่ และมีอิเล็กตรอนที่จะมีอิสระที่จะเคลื่อนที่ ที่สามารถนำพาประจุของพวกมันจากที่หนึ่งไปยังอีกที่หนึ่งได้ ในวัสดุอื่น ๆ เช่นสารกึ่งตัวนำ พาหะของประจุสามารถนำพาประจุบวกหรือประจุลบก็ได้ขึ้นอยู่กับสารเจือปน (dopant) ที่สารกึ่งตัวนำใช้ พาหะของประจุอาจนำพาทั้งประจุบวกและประจุลบในเวลาเดียวกันก็ได้ เช่นที่เกิดขึ้นใน เซลล์ไฟฟ้าเคมี
การไหลของประจุบวกสามารถให้กระแสไฟฟ้าได้เช่นเดียวกันและให้ผลในวงจรไฟฟ้าเป็นการไหลที่เหมือนกับของประจุลบแต่ในทิศทางตรงกันข้าม เนื่องจากกระแสอาจเป็นการไหลของประจุบวกหรือประจุลบอย่างใดอย่างหนึ่งหรือทั้งสองอย่าง ธรรมเนียมปฏิบัติจึงเป็นสิ่งจำเป็นสำหรับทิศทางของกระแสไฟฟ้าที่ขึ้นอยู่กับชนิดของ พาหะของประจุ ทิศทางของกระแสตามธรรมเนียมปฏิบัติ ได้ถูกกำหนดตามอำเภอใจให้เป็นทิศทางเดียวกันกับการไหลของประจุบวก
ผลที่ตามมาของธรรมเนียมปฏิบัตินี้ก็คือ อิเล็กตรอนซึ่งเป็นพาหะของประจุในลวดโลหะและชิ้นส่วนอื่น ๆ ส่วนใหญ่ของวงจรไฟฟ้า จะไหลในทิศทางตรงข้ามกับการไหลของกระแสตามธรรมเนียมปฏิบัติ (conventional current) ในวงจรไฟฟ้า
ทิศทางอ้างอิง
เนื่องจากกระแสในเส้นลวดหรือส่วนประกอบสามารถไหลไปในทิศทางใดก็ได้ เมื่อตัวแปร I ถูกกำหนดให้เป็นตัวแทนของกระแส ทิศทางที่เป็นตัวแทนของกระแสบวกจะต้องมีการระบุซึ่งมักจะเป็นลูกศรในวงจรแผนภาพ นี้เรียกว่าทิศทางอ้างอิงของกระแส I ถ้ากระแสไหลในทิศทางตรงกันข้าม ตัวแปร I จะมีค่าติดลบ
เมื่อทำการวิเคราะห์วงจรไฟฟ้า ทิศทางที่เกิดขึ้นจริงของกระแสที่ไหลผ่านองค์ประกอบของวงจรเฉพาะมักจะไม่เป็นที่รู้จัก ผลที่ตามมาก็คือ ทิศทางอ้างอิงของกระแสมักจะถูกกำหนดตามอำเภอใจ เมื่อวงจรได้รับการแก้ปัญหาแล้ว ค่าลบสำหรับตัวแปรต่าง ๆ จะหมายความว่าทิศทางที่เกิดขึ้นจริงของกระแสผ่านองค์ประกอบวงจรจะเป็นตรงกันข้ามกับทิศทางอ้างอิงที่ถูกกำหนดไว้ก่อน ในวงจรอิเล็กทรอนิกส์ ทิศทางกระแสอ้างอิงมักจะถูกกำหนดให้ทุกจุดมีกระแสไหลลงกราวด์ วิธีนี้มักจะสอดคล้องกับทิศทางชองกระแสที่เกิดขึ้นจริง เพราะในหลายวงจรแรงดันไฟฟ้าจาก แหล่งจ่ายไฟ จะเป็นบวกเมื่อเทียบกับกราวด์
กฎของโอห์ม
ในวงจรไฟฟ้าใด ๆ จะประกอบด้วยส่วนสำคัญ 3 ส่วนคือ แหล่งจ่ายพลังงานไฟฟ้าและตัวต้านทานหรืออุปกรณ์ไฟฟ้าที่จะใส่เข้าไปในวงจรไฟฟ้านั้น ๆ เพราะฉะนั้น ความสำคัญของวงจรที่จะต้องคำนึงถึงเมื่อมีการต่อวงจรไฟฟ้าใด ๆ ก็คือทำอย่างไรจึงจะไม่ให้กระแสไฟฟ้าไหลผ่านเข้าไปในวงจรมากเกินไปซึ่งจะทำให้อุปกรณ์ไฟฟ้าชำรุดเสียหายหรือวงจรไหม้เสียหายได้ เกออร์ค ซีม็อน โอห์ม นักฟิสิกส์ชาวเยอรมันได้ให้ความสำคัญของวงจรไฟฟ้าตามสมการ
เมื่อ I เป็นกระแสไฟฟ้า มีหน่วยเป็นแอมแปร์, V คือค่าความต่างศักย์มีหน่วยของโวลต์และ R คือความต้านทานของตัวนำมีหน่วยเป็นโอห์ม
DC และ AC
กระแสแบ่งออกเป็นกระแสตรง (direct current) และกระแสสลับ (alternating current)
กระแสสลับ
ในกระแสสลับ (AC) เป็นกระแสไฟฟ้าที่มีทิศทางการไหลของกระแสไฟฟ้ากลับไป-กลับมาอย่างรวดเร็ว เช่นไฟฟ้าที่ใช้ตามบ้านหรืออาคารทั่วไป รูปร่างเป็น sine wave ในบางอย่างอาจเป็นรูปสามเหลี่ยมหรือรูปสี่เหลี่ยม ส่วนใหญ่มีกระแสสูง อันตรายมาก สามารถผลิตจากไฟ DC ได้ แต่ในขนาดเล็ก เช่นเปลี่ยนจากไฟเซลล์แสงอาทิตย์มาเป็น AC เพื่อให้แสงสว่างหรือเปิดทีวีในพื้นที่ห่างไกล ระบบไฟฟ้ากระแสสลับแบ่งออกได้เป็น 2 ระบบ ดังนี้
1. ระบบไฟฟ้า 1 เฟส คือระบบไฟฟ้าที่มีสายไฟฟ้าจำนวน 2 เส้น เส้นที่มีไฟเรียกว่าสายไฟ หรือสายเฟส หรือสายไลน์ เขียนแทนด้วยตัวอักษร L (Line) เส้นที่ไม่มีไฟเรียกว่าสายนิวทรอล หรือสายศูนย์ เขียนแทนด้วยตัวอักษร N (Neutral) ทดสอบได้โดยใช้ไขควงวัดไฟ เมื่อใช้ไขควงวัดไฟแตะสายเฟส หรือสายไฟ หรือสายไลน์ หลอดไฟเรืองแสงที่อยู่ภายไขควงจะติด สำหรับสายนิวทรอล หรือสายศูนย์ จะไม่ติด แรงดันไฟฟ้าที่ใช้มีขนาด 220 โวลท์ (Volt) ใช้สำหรับบ้านพักอาศัยทั่วไปที่มีการใช้ไฟฟ้าไม่มากนัก
2. ระบบไฟฟ้า 3 เฟส คือระบบไฟฟ้าที่มีสายเส้นไฟจำนวน 3 เส้น และสายนิวทรอล 1 เส้น จึงมีสายรวม 4 เส้น ระบบไฟฟ้า 3 เฟส สามารถต่อใช้งานเป็นระบบไฟฟ้า 1 เฟส ได้ โดยการต่อจากเฟสใดเฟสหนึ่งและสายนิวทรอลอีกเส้นหนึ่ง แรงดันไฟฟ้าระหว่างสายเฟสเส้นใดเส้นหนึ่งกับสายนิวทรอลมีค่า 220 โวลท์ (Volt) และแรงดันไฟฟ้าระหว่างสายเฟสด้วยกันมีค่า 380 โวลท์ (Volt) ระบบนี้จึงเรียกว่าระบบไฟฟ้า 3 เฟส 4 สาย 220/380 โวลท์ (Volt) ระบบนี้มีข้อดีคือสามารถจ่ายกระแสไฟฟ้าได้มากกว่าระบบ 1 เฟส ถึง 3 เท่า จึงเหมาะสมกับสถานที่ที่ต้องการใช้ไฟฟ้ามาก ๆ เช่น อาคารพาณิชย์ โรงงานอุตสาหกรรม​ เป็นต้น
แม่เหล็กไฟฟ้า
กระแสไฟฟ้าสามารถวัดได้โดยตรงด้วยกัลวาโนมิเตอร์ แต่จะต้องตัดวงจรแล้วแทรกมิเตอร์เข้าไปเป็นส่วนหนึ่งของวงจร ซึ่งไม่สะดวกในการปฏิบัติ ปัจจุบันสามารถวัดได้โดยไม่ต้องตัดวงจรโดยการตรวจสอบสนามแม่เหล็กที่เกิดจากกระแสไฟฟ้า อุปกรณ์ที่ใช้สำหรับการนี้รวมถึงเซ็นเซอร์แบบฮอลล์เอฟเฟค หรือใช้ที่หนีบ (current clamp) หรือใช้หม้อแปลงกระแส หรือใช้ขดลวดของ Rogowski
นิยามของกระแสไฟฟ้า
กระแสไฟฟ้าคือ ปริมาณประจุไฟฟ้าที่เลื่อนไหลในวงจรไฟฟ้าต่อหน่วยวินาที เรียกว่า ปริมาณกระแสไฟฟ้าไหล แอมแปร์ คือประจุไฟฟ้า 1 คูลอมบ์ เคลื่อนที่ผ่านพื้นที่หน้าตัดของขดลวดในเวลา 1 วินาที และหน่วยของกระแสไฟฟ้าเป็นแอมแปร์ เพื่อให้เป็นเกียรติแก่ อ็องเดร-มารี อ็องแปร์ (Andre Marie Ampere) นักฟิสิกส์ชาวฝรั่งเศส
ความสัมพันธ์ระหว่างกระแสไฟฟ้า กับประจุไฟฟ้า
สัญลักษณ์ที่ใช้แทนปริมาณกระแสไฟฟ้า (ปริมาณประจุไฟฟ้า Q ที่ไหลต่อหน่วยเวลา T) คือ I ปริมาณกระแสไฟฟ้าที่ผ่านพื้นที่ภาคตัดขวางใดๆ (เช่น ภาคตัดขวางในลวดทองแดง) นิยามจาก ปริมาณประจุไฟฟ้าที่ผ่านพื้นที่ผิวในหน่วยเวลา โดยที่ Q เป็นปริมาณประจุที่ผ่านพื้นที่ผิวหนึ่งในช่วงเวลา T ในสมการข้างบนเป็นค่ากระแสไฟฟ้าเฉลี่ย I ถ้าเวลา T เข้าใกล้ศูนย์ สามารถเขียนความสัมพันธ์อีกแบบในรูปกระแสไฟฟ้าขณะใดขณะหนึ่ง (instantaneous current) หน่วยของกระแสไฟฟ้าในระบบ SI คือ แอมแปร์ (ampere, A)
ราชวงศ์แบร์นาด็อต
ราชวงศ์แบร์นาด็อต เป็นราชวงศ์ปัจจุบันระหว่างปี ค.ศ. 1818 และ ค.ศ. 1905 เป็นราชวงศ์ที่ปกครองสวีเดนในปัจจุบัน
พงศกร มหาเปารยะ
พงศกร มหาเปารยะ (เกิด 6 มีนาคม พ.ศ. 2525) ชื่อเล่น แต๊ง เป็นนักแสดงชาวไทย มีชื่อเสียงผลงานละครเรื่อง กลิ้งไว้ก่อนพ่อสอนไว้ และพิธีกรรายการ 5 อภินิหาร และไฮเฟรนด์
ประวัติ
พงศกรเกิดเมื่อวันที่ 6 มีนาคม พ.ศ. 2525 เป็นบุตรคนโตของวรกร จาติกวณิช (สกุลเดิม: สูตะบุตร) กับกฤษณะพงศ์ มหาเปารยะ มีน้องชายร่วมบิดามารดาคือ พันธิตร มหาเปารยะ (ติ๊งค์) พ่อแม่แยกทางกันเมื่อเขาอายุ 9 ขวบ ต่อมาเมื่อเขาอายุ 14 ปี วรกรได้สมรสใหม่กับกรณ์ จาติกวณิช อดีตรัฐมนตรีว่าการกระทรวงการคลัง มีน้องชายและน้องสาวต่างบิดาสองคนคือ กานต์ (แจม) และไกรสิริ จาติกวณิช (จอม)
พงศกรศึกษาที่โรงเรียนสาธิตมหาวิทยาลัยศรีนครินทรวิโรฒ ประสานมิตรจนถึงมัธยมศึกษาปีที่ 2 ก็ลาออกไปเรียนโรงเรียนมัธยมที่ประเทศนิวซีแลนด์ ก่อนสำเร็จการศึกษาปริญญาตรีด้านวิศวกรรมศาสตร์จากมหาวิทยาลัยเมลเบิร์น ประเทศออสเตรเลีย และคณะศิลปกรรมศาสตร์ สาขาออกแบบจิวเวลรี จากมหาวิทยาลัยศรีนครินทรวิโรฒ ประสานมิตร
วงการบันเทิง
เขามีธุรกิจส่วนตัวด้านเครื่องเพชรพลอย เป็นเจ้าของแบรนด์ชื่อ Thank God
ชีวิตส่วนตัว
พงศกรได้เข้าพิธีอุปสมบทที่วัดยานนาวา เมื่อวันที่ 15 มกราคม พ.ศ. 2554 มีฉายาว่า "พุทธิญาโณ" แปลว่า ญาณแห่งความรู้ และลาสิกขาเมื่อวันที่ 26 เมษายน พ.ศ. 2556 รวมสองพรรษา จากเดิมตั้งใจบวชสามอาทิตย์ และเขายังว่า อาจบวชอีกครั้ง ในปลายปี พ.ศ. 2557 พงศกรออกมาสัมภาษณ์ในรายการ คนดังนั่งเคลียร์ ว่าเขาจะบวชอีกครั้งก่อนสมรสกับแฟนนอกวงการ แต่กลับต้องเลิกรากันไปก่อน ภายหลังได้มาคบหากับสาวนอกวงการคนใหม่คือ พลอย ภีมวรา (ชื่อเดิม: ไพรินทร์)และได้จดทะเบียนสมรสกันในปี 2564 เขาและภรรยามีบุตรด้วยกันหนึ่งคน ชื่อ พชรัล มหาเปารยะ ชื่อเล่น ตินติน
โรงเรียนกู่ทองพิทยาคม
โรงเรียนกู่ทองพิทยาคม เป็นโรงเรียนมัธยมศึกษาแห่งที่สองของอำเภอเชียงยืน เดิมเป็นโรงเรียนสาขาของโรงเรียนเชียงยืนพิทยาคม รูปแบบสหศึกษา สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ ตั้งอยู่ที่ คม ตั้งอยู่ที่ตำบลกู่ทอง อำเภอเชียงยืน จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย
ประวัติโรงเรียน
ตามที่กระทรวงศึกษาธิการ โดยกรมสามัญศึกษาและโรงเรียนเชียงยืนพิทยาคมได้จัดทำโครงการจัดตั้งโรงเรียนสาขามัธยมศึกษาตามแผนพัฒนาการศึกษาแห่งชาติฉบับที่ 7 ( พ.ศ. 2535 - 2539) ขึ้นที่ตำบลกู่ทอง โดยขอจัดสาขามัธยมศึกษาในปีการศึกษา 2537 และทางโรงเรียนเชียงยืนพิทยาคม โดย นายธรรมรัตน์ ประเสริฐ ผู้อำนวยการโรงเรียนเชียงยืนพิทยาคม ได้มอบหมายให้ นายเรืองยศ ไชยศึก เป็นผู้ดำเนินการและประสานงานในการจัดทำโครงการตลอดจนจัดเตรียมเอกสารข้อมูลการขอจัดสาขา
วันที่ 8 พฤษภาคม 2540 ฯพณฯ สุขวิช รังสิตพล รัฐมนตรีว่าการกระทรวงศึกษาธิการ ในขณะนั้น ได้ประกาศจัดตั้งเป็นโรงเรียนมัธยมศึกษาเอกเทศชื่อ โรงเรียนกู่ทองพิทยาคม มีเนื้อที่ 91.43 ไร่ พื้นที่บริการประกอบด้วยพื้นที่ปกครอง 2 ตำบล มีโรงเรียนประถมศึกษาในเขตพื้นที่บริการจำนวน 13 โรงเรียน
โรงเรียนได้ดำเนินการจัดการศึกษาให้กับนักเรียนในท้องถิ่นและชุมชนใกล้เคียงจนผ่านการประเมินจาก สมศ. รอบสาม ในระดับ ดี
อาคาร สถานที่
โรงเรียนกู่ทองพิทยาคม ตั้งอยู่ที่บ้านใหม่บัวบาน ตำบลกู่ทอง อำเภอเชียงยืน จังหวัดมหาสารคาม อยู่บนถนนสาย รพช. โคกสูง – ขามเปี้ย กิโลเมตรที่ 21 บนเนื้อที่ 91.43 ไร่ ณ โคกสาธารณะหนองคลอง
หลักสูตร
โรงเรียนกู่ทองพิทยาคม เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ
วันคอลอะเวย์ (เพลงชาร์ลี พูท)
วันคอลอะเวย์ (One Call Away) เป็นเพลงของนักร้องชาวอเมริกัน ชาร์ลี พูท จากอัลบั้มเปิดตัว "Nine Track Mind" ออกจำหน่ายในวันที่ 20 สิงหาคม ค.ศ. 2015 จากค่ายแอตแลนติกเรเคิดส์ โดยออกจำหน่ายเป็นซิงเกิลที่ 2 จากอัลบั้ม หลังจากที่ออกจำหน่ายซิงเกิลหลัก "มาร์วิน เกย์" ซิงเกิลนี้ติดชาร์ตอันดับที่ 12 จากการจัดอันดับเพลง 100 ของบิลบอร์ด สหรัฐอเมริกา
กีฬามวยปล้ำในโอลิมปิกฤดูร้อน 1904
การแข่งขันกีฬามวยปล้ำในโอลิมปิกฤดูร้อน 1904 เป็นการแข่งขันมวยปล้ำโอลิมปิกที่จัดขึ้นในเซนต์หลุยส์ สหรัฐอเมริกา กำหนดแข่งขันระหว่างวันที่ 14 -15 ตุลาคม พ.ศ. 2447
ฟุตบอลเอเชียเยาวชนอายุไม่เกิน 23 ปี 2016 รอบคัดเลือก
การแข่งขันฟุตบอลเอเชียเยาวชนอายุไม่เกิน 23 ปี 2016 รอบคัดเลือก (2016 AFC U-23 Championship qualification) เป็นการแข่งขันฟุตบอลระดับเยาวชนของทวีปเอเชียเพื่อคัดเลือกทีมฟุตบอลเข้าแข่งขันรายการฟุตบอลเอเชียเยาวชนอายุไม่เกิน 23 ปี 2016 รอบสุดท้ายซึ่งจัดขึ้นโดยสมาพันธ์ฟุตบอลเอเชีย ซึ่งผู้ชนะทั้ง 16 ทีม รวมเจ้าภาพคือกาตาร์ จะมีสิทธิ์ร่วมแข่งขันในรอบสุดท้าย ณ ประเทศกาตาร์ ในระหว่างวันที่ 12 - 30 มกราคม พ.ศ. 2559 และทีมชนะเลิศ 3 ลำดับแรกในรอบสุดท้ายจะได้สิทธิ์ในการแข่งขัน โอลิมปิกฤดูร้อน 2016 ณ ประเทศบราซิล สำหรับ เอเอฟซี ยู-23 แชมป์เปิยนชิพ จำกัดอายุนักฟุตบอลที่เกิดหลัง (หรือใน) วันที่ 1 มกราคม ค.ศ. 1993 (พ.ศ. 2536) เป็นต้นไป
บรูนู เมเซ็งกา
บรูนู เฟเรย์รา มงบรา รอซา (Bruno Ferreira Mombra Rosa) หรือ บรูนู เมเซ็งกา (Bruno Mezenga) เป็นนักฟุตบอลชาวบราซิล เล่นในตำแหน่งกองหน้า เขาเคยเป็นส่วนหนึ่งของทีมชาติบราซิลรุ่นอายุไม่เกิน 17 ปี ที่คว้ารางวัลเหรียญเงินในการแข่งขันฟุตบอลโลกเยาวชนเมื่อ ค.ศ. 2005 นอกจากนี้ยังเป็นผู้ทำประตูสูงสุดในทีเอฟเอฟ เฟิสต์ลีก ในฤดูกาล 2008–09 ในนามสโมสรออร์ดุสพอร์
ฟุตบอลเอเชียเยาวชนอายุไม่เกิน 23 ปี 2016 รอบคัดเลือก
รอบแบ่งกลุ่ม
จะจัดแข่งขันระหว่างวันที่ 23–31 มีนาคม พ.ศ. 2558 (สำหรับกลุ่ม 5 ทีม ส่วนกลุ่ม 4 ทีมแข่งขันระหว่างวันที่ 27–31 มีนาคม พ.ศ. 2558)
รางวัลนาฏราช สาขานักแสดงนำชายละครและซีรีส์ยอดเยี่ยม
รางวัลนาฏราช สาขานักแสดงนำชาย(บนแพลตฟอร์มออนไลน์)ยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่นักแสดงชายที่แสดงบทนำได้อย่างโดดเด่น เข้าถึงอารมณ์ของตัวละคร ถ่ายทอดออกมาได้ละเอียดและลึกซึ้ง สมกับเป็นนักแสดงมืออาชีพ ควรค่าแก่การได้รับรางวัลในปีนั้น ๆ โดยคะแนนจะมาจากการลงคะแนนของเหล่าสมาชิกสมาพันธ์ ซึ่งรางวัลนี้ถือเป็นอีกหนึ่งรางวัลใหญ่ของงาน ที่พิจารณาจากการฉายลงบนแพลตฟอร์มออนไลน์
บรูนู เมเซ็งกา
บุรีรัมย์ ยูไนเต็ด
ในวันที่ 24 พฤษภาคม ค.ศ. 2019 สโมสรฟุตบอลบุรีรัมย์ ยูไนเต็ด สามารถคว้าตัว บรูนู เมเซ็งกา จากสโมสรเซากาเอตานูได้เป็นที่เรียบร้อย โดยเจ้าตัวจะสวมเสื้อหมายเลข 80 ทว่าในวันที่ 20 มิถุนายน ค.ศ. 2019 เมเซ็งกาได้แยกทางกับสโมสรอย่างรวดเร็ว เนื่องจากไม่สามารถบรรลุเงื่อนไขส่วนตัวกับสโมสรได้
พีที ประจวบ
ในเดือนธันวาคม ค.ศ. 2019 เมเซ็งกา ได้ย้ายไปพีที ประจวบ สโมสรในไทยลีก อย่างเป็นทางการ
สโมสร
ฟลาเม็งกู
แลเกียวอร์ซาวา
เรดสตาร์ เบลเกรด
ทีมชาติ
บราซิล อายุไม่เกิน 17 ปี
ลียูโนร์แห่งวีเซว
พระราชประวัติ
ลียูโนร์เสด็จพระราชสมภพเมื่อวันที่ 2 พฤษภาคม ค.ศ. 1458 ทรงเป็นธิดาของเจ้าชายเฟร์นังดู ดยุคแห่งวีเซวกับพระชายา คือ เบียตริซแห่งโปรตุเกส ธิดาของอาฟงซู ดยุคที่ 1 แห่งบรากังซา
ในเดือนมกราคม ค.ศ. 1471 ขณะพระชนมายุ 13 พรรษา ลียูโนร์ได้สมรสกับเจ้าชายฌูเวาแห่งโปรตุเกส รัชทายาทวัย 16 พรรษาซึ่งเป็นพระราชโอรสที่เหลืออยู่เพียงคนเดียวของพระเจ้าอาฟงซูที่ 5 ทั้งคู่มีบุตรด้วยกันสองคน คือ
ในเดือนสิงหาคม ค.ศ. 1481 พระเจ้าอาฟงซูที่ 5 สวรรคต พระสวามีของลียูโนร์ได้ขึ้นครองราชย์เป็นพระเจ้าฌูเวาที่ 2 แห่งโปตุเกส กษัตริย์คนใหม่ไม่เป็นที่นิยมอย่างมากในหมู่ขุนนาง เนื่องจากถูกพระองค์ลดทอนอำนาจ อำนาจในการปกครองถูกรวมเข้าสู่ศูนย์กลาง กลุ่มขุนนางคิดหาแผนการและกลอุบายมากมายมาจัดการกับกษัตริย์ สุดท้ายทั้งดิเอโก ดยุคแห่งวีเซว พระเชษฐาของลียูโนร์ และเฟร์นังดูที่ 2 ดยุคแห่งบรากังซา พระขนิษฐภาดา (น้องเขย) ของลียูโนร์ต่างถูกพระสวามีของลียูโนร์ประหารชีวิต เนื่องจากมีส่วนเกี่ยวข้องในแผนการทรยศต่อพระองค์ เหตุการณ์นี้ทำให้ตระกูลบรากังซาถูกกำจัดจนเกือบจบสิ้น
พระราชินีลียูโนร์เป็นที่จดจำในฐานะผู้ก่อตั้งกรุงกัลดัสดาราอิงยา พระองค์ประสบปัญหาจากแผนการสมคบคิดที่รายล้อมอยู่รอบตัวพระสวามี กระทั่งพระเจ้าฌูเวาสวรรคตในวันที่ 25 ตุลาคม ค.ศ. 1495 โดยมีข่าวลือว่าพระองค์ถูกวางยาพิษ เนื่องจากไม่มีพระราชบุตรตามกฎหมายเหลืออยู่ พระอนุชาของพระราชินีลียูโนร์จึงได้ขึ้นครองราชย์เป็นพระเจ้ามานูแวลที่ 1
หลังพระสวามีสวรรคตพระราชินีลียูโนร์ได้อุทิศชีวิตให้กับงานด้านศาสนาและงานการกุศล ในปี ค.ศ. 1498 พระองค์ได้ก่อตั้งบ้านแห่งพระเมตตาเพื่อผู้ยากไร้ ผู้ป่วย เด็กถูกทิ้ง และเด็กกำพร้า พระองค์ทรงเครื่องแต่งกายคล้ายแม่ชีตลอดพระชนมาชีพที่เหลือ
โมโมอิโระโคลเวอร์แซด
โมโมอิโระโคลเวอร์แซด (Momoiro Clover Z) หรือเรียกสั้น ๆ ว่า โมโมคุโระ (Momoclo) คือกลุ่มศิลปินไอดอลหญิงญี่ปุ่นที่ก่อตั้งเมื่อปี พ.ศ. 2551
สมาชิก
สมาชิกโมโมอิโระโคลเวอร์แซดมีความโดดเด่นบนเวทีเพราะสีสันของเสื้อผ้าของแต่ล่ะคน คล้ายกับตัวละครจากซูเปอร์เซ็นไต หรือพาวเวอร์เรนเจอร์ ในเพลงและมิวสิกวิดีโอบางเพลง วงได้ล้อเลียนพวกเขาเล็กน้อย
ก่อนที่กลุ่มจะเดบิวต์ สาวคนอื่น ๆ ก็อยู่ในรายชื่อ: สุมิเระ ฟูจิฮิโระ, มานามิ อิกุระ, ยูกินะ คาชิวะ (ต่อมาเป็นสมาชิกของโนกิซากะโฟร์ตีซิกซ์), สึกินะ ทาคาอิ (ต่อมาได้กลายเป็นสมาชิกของเอสเคอีโฟร์ตีเอต), มิยู วากาวะ และรูนะ ยูมิคาวะ